Frange

'A **Frange** (jndr'ô frangese *France*), ufficialmènde **Repubbleche Frangese** (jndr'ô fragese *République française*), jè 'nu State membre de ll'Aunìone europèe. Acchiate jndr'à ll'Europe occidentale, confine ccu Belge, Lussemburghe, Germanie, Svizzere, Itaglie, Monache, Andorra e Spagne.

'U Paise tène 'na superficie de 543.965&nbsp;km² e 'na popolazzione de cchiù de 61 miglione de crestiáne, ca 'nghiànane respettivamènde a 675.417&nbsp;km² e 65,4 miglione de crestiáne, ce se pigghiane n'considerazione pure le departemènde e le territorie d'oltremare d'Americhe, Asie e Oceanie. Ccu quiste urteme 'a Frange jè 'u seconne State cchiù gruèsse (nnande ad 'a Russie) ed 'u terze cchiù populate d'Europe (nnande ad 'a Russie ed 'a Germanie). Attraverse 'u soje Presidende d'a Repubbleche, Copringepe di Andorra 'nzieme ad 'u vescove catalane de Urgell, 'a Frange esercite pure 'nu putere de fatte sus d 'u Prengepáte d'Andorra.

De totte le prengepále Statère Europèe, jè quidde de cchiù andìche formaziune. Membre d'u Conziglie d'Europe jè une de lle pajèsere funnatore de ll'Aunìone europèe, d'a zone euro e de lle aree Schengen. Jè une de le cinghe membre permanènde d'u Conziglie de sicurezze de le Naziune Aunìte e fàce parte de lle uètte Pajèsere cchiù 'ndustrializzate d'u Munne (G8), de ll'Organizzazione pe' 'a Cooperazione ed 'ô Sveluppe Economeche (OCSE), d'a Frangofonije e de ll'Aunìone latine. Jè returnate a fàce parte, da 'u 2002, d'a NATO (da cui ère ascìte jndr'ô 1966) e jè ôsce a die 'a terze putènze nucleare mondiale, rrete a lle Statère Aunìte ed 'a Russie.

La soje capitale jè Parigge, ce jè pure 'a cetate cchiù populose e 'mbortande d'ô State ed 'a prengepále mete turisteche jndr'à Frange e jndr'ô munne (ccu 45 miglioni de visitande).

'U frangese ète 'a lènga ufficiale d'a Repubbleche, me se cundane 77 lènghe reggionale. 'A releggione cchiù deffuse 'Mbrange jè 'u cattolicesime (da 'u 51% ad 'u 64% d'a popolazzione), tuttavije 'na proporziune segnefecateve de le cattoleche ète agnosteche; 'u 32% d'a popolazzione jè atee.

Paise assaje romanizzate, ha state 'u luèche de nascite, jndr'à ll'etate medievale, de dò fiorende civiltate (une jndr'à Frange settendrionale e ll'otre, de matrice occitane, jndr'à Provenze e Lèngadoche). 'U paise ha subbìte le 'nfluenze d'u Renascimènde tagliáne, e, jndr'ô XVII sèchele (*Grand Siècle*), ha sveluppate 'na forme de classicisme origgenale ca s'ète 'mboste jndr'à lle arte e jndr'ô penziere. Cchiù 'mbortande cendre de ll'Illuminisme, ha 'nfluenzate le revoluzione americane, e attraverse 'a Revoluzione frangese ha date 'nu slange e 'nu esebie de democrazie jndr'ô munne, purtanne valore de franghèzze, uguaglianze, e fraternetate, e de laicitate (da 'u 1905). 'Mbrà 'u diciottesime e XIX sèchele, 'a Frange avève ccrejète 'nu 'mbere coloniale de grannisseme proporziune, ca, pe' 'na vanne, ha cunzervate 'a lènga ed 'a culture d'a madrepatrije (Canada, Africa ex-frangese e quacche vanne d'u Medie Oriende, de ll'Asia e d'u Pacifiche).

'A Frange ète ôsce a die 'a quinde putènze economeche mondiale, rrète a lle Statère Aunìte d'Americhe, Cine, Giappone, e Germanie ed 'a secone jndr'à Europe (subbète rrète ad 'a Germanie). Le ìrte levèlle de reddite d'a soje popolazzione, 'na legislaziune sociale partecolarmènde avanzate e 'na amministrazione pubbleche efficiende n'honne fatte une de lle statère ccu 'a qualetate d'a vite migliore ad 'u munne. 'U paise jè pure, grazzie a lle soje numerose bellezze naturale, storeche ed artisteche, 'a prime mete turisteche 'ndernazionale (79 miglioni de visitature jndr'ô 2006 seconne l'Organizzazione Mondiale d'u Turisme).

## Culture

### Embleme d'a Frange

### Festivitate

## Classifeche 'ndernazionale
* Innece de sveluppe umane, 2005: 8ª sus a 177 naziune (jndr'ô 2009).

## Organizzaziune 'ndernazionale
'A Frange ète 'nu membre de: Conziglie d'Europe, EBRD, NATO, OCDE, OSCE, UE.

## Note

## 'Ndruche pure
* Linee de successiune ad 'u trone de Frange
* Corone de Carle Magne
* Corone de Luìgge XV de Frange
* Corone de Napoleone Bonaparte
* Corone de lle 'mberatrice Eugenie de Frange
* Embleme d'a Frange
* Croce Russe frangese

## Otre puggette

## Collegaminde fore a Uicchipèdie
* 
* Assemblée nationale - L'assemblee naziunale frangese
*  Site ufficiale de ll'uffice d'u Presidende frangese - 'U Palazze de ll'Elisèe
*  Site ufficiale de ll'uffice d'u Prime Ministre frangese
*  Sénat - 'U senate frangese
*  Site ufficiale d'u servizzie pubbleche frangese - Condène assaje link a deverse istituziune e amministraziune
*  Previsioni del tempo
* Schede d'a Frange da 'u site Viaggiare Secure - Site curate da 'u Ministere de lle Estere e da ll'ACI
* Visite 'a Frange - Schede curate da ll'Ende Naziunale Frangese pe' 'u Turisme